తల్లాడ సాయికృష్ణ

తల్లాడ సాయికృష్ణ తెలుగు సినిమా నటుడు, దర్శకుడు, నిర్మాత, రచయిత. 

 జీవిత విషయాలు 
సాయికృష్ణ 1994, ఆగస్టు 22న శ్రీనివాస్, శ్రీ లక్ష్మి దంపతులకు మొదటి సంతానంగా ఖమ్మంలో జన్మించారు. తెలంగాణ రాష్ట్రంలోని మహబూబాబాద్ జిల్లా, రామవరం గ్రామంలో సాయికృష్ణ పెరిగారు. వీరిది మధ్య తరహా చిరు వ్యాపార, వ్యవసాయ కుటుంబం. సాయికృష్ణ దంతాలపల్లిలోని సర్వేపల్లి గురుకుల పాఠశాలలో పదవ తరగతి వరకు చదివారు.

పదో తరగతి పూర్తయిన తర్వాత, సాయికృష్ణ ఖమ్మంలోని "న్యూ జనరేషన్" కాలేజీలో ఇంటర్మీడియట్ విద్యను, కీట్స్ ఇంజనీరింగ్ కాలేజీలో బి.టెక్ కంప్యూటర్ సైన్స్ విభాగంలో 75% మార్కులతో ఉత్తీర్ణులయ్యారు. ఎంటెక్ కారేపల్లి శ్రీకవిత ఇంజనీరింగ్ కళాశాలలో చదివారు. తర్వాత, ఏలూరులోని హిమాలయా కంపెనీలో కొన్ని నెలలు ఉద్యోగం చేశారు.

 కెరీర్ 
చిన్నతనం నుంచే గ్రామీణ ప్రాంతాల్లో పెరగడం వల్ల చుట్టూ ఉన్న పల్లె వాతావరణం, ప్రజల మధ్య అనుబంధాలను సాయి కృష్ణ నిశితంగా గమనించేవారు. చిన్నప్పటి నుంచే బొమ్మలు వేయడం, ఆ తర్వాత చిన్న కథలు రాసి వార్తాపత్రికల్లో ప్రచురించడం, నవలలు రాయడం ప్రారంభించారు. ఈ క్రమంలో దాదాపు 50 చిన్న కథలు, హాస్య కథలు రాశారు. 

పదవ తరగతి పూర్తవగానే, విశాఖపట్నంలోని పెందుర్తిలో ఉన్న "సూర్య ఫిలిం అకాడమీ"లో దర్శకత్వంలో పట్టా పొందారు. ఇంజనీరింగ్ కళాశాలలో చేరాక, స్నేహితుల సహాయంతో షార్ట్ ఫిలింలు తీయడం మొదలుపెట్టారు.

తనను తాను నిరూపించుకోవాలని భావించి, తన తండ్రి తల్లాడ శ్రీనివాస్ నిర్మాణ సారధ్యంలో శ్రీ అన్నపూర్ణ క్రియేషన్స్ అనే సొంత బ్యానర్‌పై  2016లో "ఎందరో మహానుభావులు" సినిమాను తీశారు. ఇందులో సీనియర్ నటుడు తనికెళ్ళ భరణి ముఖ్యపాత్రలో నటించారు. ఆ తరువాత మరికొన్ని సినిమాలు తీశారు.

 సినిమాలు 

 2018: ఎందరో మహానుభావులు (దర్శకత్వం, నటన)
 2020: బ్లాక్ బోర్డు (దర్శకత్వం, నటన)
 2022: నమస్తే సేట్ జీ (దర్శకత్వం, నటన)
 2023: దక్ష (సహ నిర్మాత, నటన)
 2023: మిస్టరీ (దర్శకత్వం, నటన)
 2025: చెట్టు మీద దెయ్యం నాకెం భయ్యం
 2025: కిరాణ షాప్ కిరణ్

 సేవా కార్యక్రమాలు 
2024, సెప్టెంబర్ వరదల సమయంలో ఖమ్మం, మహబూబాబాద్ జిల్లాలలోని వరద బాధితులకు 1.50 లక్షలతో ఆహారం, నిత్యావసర వస్తువులను అందజేశారు.

 అవార్డులు 

 రోడ్డు ప్రమాదాలపై తీసిన లఘుచిత్రానికి ఖమ్మం ట్రాఫిక్ సిఐ అంజలి నుండి బహుమతిని అందుకున్నారు.
 పోలీస్ శాఖపై 2015 తీసిన "ఫ్రెండ్లీ పోలీస్" లఘుచిత్రానికి తెలంగాణ తొలి ముఖ్యమంత్రి కే.సి.ఆర్. చేతుల మీదుగా అవార్డుతో పాటు 25 వేల రూపాయల చెక్కును అందుకుని విమర్శకుల ప్రశంసలు పొందారు.
 2016లో స్వచ్ఛ భారత్ మీద తీసిన లఘుచిత్రానికి  కేంద్ర ప్రభుత్వ టెలికాం శాఖ నుండి కన్సోలేషన్ బహుమతి అందుకున్నారు.
 2020లో ముప్పవరపు ఫౌండేషన్ ఆధ్వర్యంలో నిర్వహించిన నేషనల్ లెవెల్ షార్ట్ ఫిలిమ్స్ లో "మనోగతం" షార్ట్ ఫిలింకు మూడో ఉత్తమ షార్ట్ ఫిలింగా ఆనాటి ఉప రాష్ట్రపతి వెంకయ్య నాయుడు చేతులమీదుగా అవార్డు అందుకున్నారు.
 కోడి రామకృష్ణ యంగ్ డైరెక్టర్ అవార్డు (2025)

మూలాలు

బయటి లింకులు

వర్గం:తెలుగు సినిమా నటులు
వర్గం:తెలుగు సినిమా దర్శకులు
వర్గం:తెలుగు సినిమా నిర్మాతలు
వర్గం:తెలుగు సినిమా రచయితలు
వర్గం:ఖమ్మం జిల్లా వ్యక్తులు